Netflix hæver prisen i Danmark

Netflix hæver prisen med 13 procent over hele linjen. Det gælder for samtlige tre abonnementstyper og Premium-abonnementet stiger med 20 kroner til 169 kroner om måneden. Der er ikke nogen speciel årsag. Priserne hæves i takt med, at Netflix løbende leverer mere værdi til brugerne, skriver Mediawatch.

”Vi tilbyder en række forskellige abonnementer for at imødekomme en bred vifte af behov, og i takt med at vi løbende leverer mere værdi til vores medlemmer, beder vi dem indimellem om at betale lidt mere. Fra i dag justerer vi priserne i Danmark, med priser startende fra 89 kroner,” siger en talsperson fra Netflix til mediet.

Senest Netflix hævede prisen på sine abonnementer herhjemme, var i marts 2022. Altså for lidt over to et halvt år siden. Danmark er et af de steder, hvor det er dyrest at have abonnement på streamingtjenesten.

Abonnement | Ny pris | Tidligere pris | Forskel
Basic | 89 kr. mnd. | 79 kr. mnd. | 10 kr. mnd.
Standard | 129 kr. mnd. | 114 kr. mnd. | 15 kr. mnd.
Premium | 169 kr. mnd. | 149 kr. mnd. | 20 kr. mnd.

Netflix hæver prisen. Her er de nye priser.

Prisstigningerne kommer i hælene på en udmelding om, at Netflix ikke vil lancere sit billigste og delvist reklamefinansierede abonnement i Norden.

Læs mere: Danmark snydes for reklame-abonnement.

Netflix hæver prisen i Danmark